Голашавіцы

Голашавіцы (, ) — 
узор традыцыйнай цэнтральнаеўрапейскай вёскі. Голашавіцы размешчаны ў 15 кіламетрах на захад ад Чэске-Будзеёвіцаў, у аднайменнай абшчыне Паўднёвачэшскага края. У вёсцы прадстаўлена мноства сельскіх будынкаў XVIII—XIX стагоддзяў у стылі, вядомым як паўднёва-чэшскае народнае барокаHolašovice na webu Selské baroko.. У 1998 годзе вёска была прызнана помнікам Сусветнай спадчыны ЮНЕСКА ў ЧэхііHolašovice Historical Village Reservation на сайце Сусветнай спадчыны ЮНЕСКА..

 Гісторыя 
У пісьмовых крыніцах Голашавіцы ўпершыню згадваецца ў 1263 годзе. У 1291 годзе
кароль Чэхіі Вацлаў II перадаў Голашавіцы (разам з іншымі)
цыстэрцыянскаму кляштару ў Вішшы-Бродзе (раён Чэскі-Крумлаў). Вёска заставалася ў кляштарнай уласнасці да 1848 годаHolašovice на сайце Průvodce po Česku..

Паміж 1520 і 1525 гадамі насельніцтва Голашавіцы былі цалкам знішчана эпідэміяй бубоннай чумы. У памяць пра гэту падзею ў паўночнай частцы паселішча быў усталяваны чумны слуп. Паводле кляштарных запісаў, з усіх жыхароў ацалелі ўсяго два чалавекі. Да 1530 года Голашавіцы пачынаюць засяляць перасяленцы з Аўстрыі і Баварыі, у выніку чаго вёска стала нямецкамоўнай вобласцю ў чэшскамоўнай краіне: да 1895 годзе ў Голашавіцах налічвалася 157 жыхароў нямецкага этнічнага паходжання і 19 чэшскага.

Пасля Другой сусветнай вайны дамы і фермы Голашавіцаў прыйшлі ў заняпад, а ў Чэхаславацкай Сацыялістычнай Рэспубліцы наогул былі закінуты. З 1990 года вёска была адноўлена і заселена. У наш час у ёй налічваецца каля 140 жыхароўInformace o autenticitě památky zařazené do UNESCO  на афіцыйным сайце Голашавіцаў..

 Асаблівасці 
У Голашавіцах маецца тыповая для паўднёвачэшскіх вёсак плошча, акружаная каменнымі дварамі 28 хат аднолькавай канцэпцыі пачатку і сярэдзіны XIX стагоддзя. У цэнтры прамавугольнай плошчы (у даўжыню каля 200 м, у шырыню 70 м) размешчаны невялікі сажалка. Гэта плошча ўяўляе сабой адзін з найбольш захаваных комплексаў народнай архітэктуры вясковых пабудоўГолашавіцы на сайце ceska-republika.ru.Голашавіцы — жамчужына паўднёва чэшскага сельскага барока (Паўднёвая Чэхія , Чэхія) на сайце justit.ru..

 Спасылкі 

 Афіцыйная старонка 
 Віртуальны тур

Катэгорыя:Паўднёвачэшскі край